Traducere: MrsKorea și TVR1 Corectură și adaptare: Carina
Fiule, cum poți...
Episodul 1
Oprește-te!
Repede! Repede!
- Continuați. Nu avem timp de pierdut. - Da, domnule.
Ce-ai văzut?
Nu e nimeni în apropiere, nici măcar gărzile Palatului.
Ce noroc! Cerul ne ajută!
Domnule, am făcut o gaură.
Înălțimea Ta, eu sunt.
Sunt eu, Nae Sun, credinciosul dvs. slujitor.
Poate că... Înălțimea Sa a murit deja...?
Înălțimea Voastră!
Tu ești... Nae Sun?
Înălțimea Voastră!
Da...
Sunt eu, Nae Sun.
Sunteți sănătos?
Eu... mă simt bine.
N-ați mâncat de șase zile.
Cum de vi se întâmplă asta?
Înălțimea Voastră, vă rog să mai îndurați încă puțin.
O să vă scoatem de acolo prin orice mijloace.
Nae Sun... Nae Sun...
Trebuie să-i dau ceva Maiestății Sale.
Mă auzi?
Trebuie să-i dau ceva tatălui meu, înainte sa mor.
Da, stăpâne.
Poruncește și îi voi duce obiectul.
Îmi voi da și viața pentru asta...
Ce se întâmplă? Nae Sun!
Nae Sun, ce se întâmplă?
Stați pe loc.
Cum îndrăznești să încalci ordinul Maiestății Sale
și să vorbești cu prizonierul?
Ai făcut o mare prostie venind aici.
Aș vrea să vă rog să-mi faceți o favoare.
Vă rog, îngăduiți-mi să-i dau puțină apă, Înălțimii Sale.
Dacă mă lăsați, promit să nu mă opun arestării.
Nu vei fi arestat.
De ce? Te temi că dacă mă lași în viață, s-ar dovedi nevinovăția Prințului?
De partea cui ești?
Cine... Cine îl asmute pe tată împotriva fiului?
Cine încearcă să-l omoare pe Prințul Moștenitor fără să fie vinovat?
Taci! Ce mai așteptați?
Omorâți-i!
Stăpâne, te rog să ai grijă de sănătatea ta!
Nu! Opriți-vă! Vă rog, opriți-vă!
19 mai 1762- al 38-lea an al domniei regelui Young Jo
Au trecut șase zile de când, Sado, Prințul Moștenitor,
a fost încuiat într-o ladă de orez, din ordinul regelui.
Regele Young Jo a fost încoronat al 21-lea rege al dinastiei Joseon.
Domnind cu mână forte,
regele a adus pace și prosperitate unei națiuni de 200 de ani.
Dar Curtea era molipsită de partizanatul politic dintre No Ron,
... So Ron, Nam In și alte facțiuni.
Facțiunea So Ron consideră că va recâștiga puterea,
aliindu-se în jurul Prințului Moștenitor, Sado.
Facțiunile dușmane încercau prin toate mijloacele
să submineze poziția Prințului Moștenitor.
Drept urmare, Prințul Sado a căzut în dizgrație
și Regele a căzut, treptat, pradă nebuniei.
În cele din urmă, la porunca Regelui,
Prințul Moștenitor a fost încuiat într-o ladă de orez, sub acuzații dubioase.
Scapă de cadavre si ai grijă ca nimeni să nu afle de incidentul din noaptea asta.
Da, domnule!
- Scăpați de cadavre! - Am înțeles!
Te rog, nu-i omorî! Te rog, nu-i omorî!
Ei n-au făcut nici un rău!
Nae Sun, ești acolo?
Young-do, mai trăiești? Young-do, ești acolo?
Nae Sun, ești teafăr?
Era dimineața zilei de 19 mai 1762...
Încuiat în cufăr, Prințul Moștenitor se stingea încet de durere și disperare...
și...
de asemenea, a fost ziua când destinul meu s-a schimbat.
Totul a început în ziua aceea.
Sung Song-yeon - Viitoarea Doamnă Sung -
Ăsta e locul!
Aici a fost pictat Sfatul de Dimineață.
Aici a fost pictat Banchetul... și aici a fost pictată Înțelegerea Dregătorilor.
Wook, știi... tatăl tău era un mare pictor în Biroul Regal de Artă!
Astea sunt toate de aruncat?
Da.
- Song-yeon, să mergem. - Da, unchiule.
Ai spus că te cheamă, Sung Song-yeon?
Da, domnule.
Pari foarte inteligentă pentru un copil.
Tatăl ei a fost un om extraordinar, un pictor foarte talentat
Și care ar fi putut ajunge mult mai bine.
Într-adevăr?
Pare destul de potrivită să fie trimisă la Palat, ca viitoare doamnă însoțitoare.
Dar o vor primi azi, având în vedere nefericita poveste de la Palatul Regal?
Maiestatea Sa a poruncit ca la Palat totul să decurgă normal.
Regele nu va mișca un deget, chiar dacă prințul va pieri în cufărul de orez.
Oricum ar fi, eu sunt doar un umil negustor...
Ce știu eu despre politica de la Curte?
Ia-o și îmbrac-o.
Da, domnule.
Wook va fi adoptat de familia medicului San-hyeon.
De acum, fratele tău este fiul lor.
Nu te mai gândi la el și nu încerca să-ți cauți fratele. Ai înțeles?
- Am înțeles. - Dă-ți silința să intri la Palat.
Trebuie să răsplătești bunătatea stăpânului Oh, devenind doamnă însoțitoare.
Bine, unchiule.
Unchiule, așteaptă!
Te rog, lasă-mă să stau o clipă numai cu fratele meu.
Ce crezi, Wook? Ei seamănă cu părinții noștri?
Acum, să te desenez și pe tine.
E pentru mine. Mă voi uita la desen în fiecare zi.
O să mă uit la desen înainte să mănânc sau să mă duc la culcare.
Așa, o să te pot recunoaște când o să crești.
Dar chiar o să te pot recunoaște?
Dacă o să te faci urât ca un broscoi, atunci o să mă prefac că nu te cunosc.
Gata, gata, Wook! Sora ta mai mare a glumit cu tine!
Nu-mi pasă ce spun alții. O să te găsesc...
Te rog să crești mare și frumos, la fel ca mama și ca tatăl tău...
Atunci o să te pot recunoaște cu siguranță.
Îmi promiți, frățioare? Promite-mi!
Yi San - Viitorul Rege Jeong Jo
Înălțimea Voastră! Înălțimea Voastră!
Ce s-a întâmplat?
Vă rog să mă iertați, dar n-au reușit să ducă mâncarea
din cauza pazei severe din jurul Palatului Simin.
Și eu... ce-o să fac?
Tata n-are o picătură de apă, ca să nu mai spun că n-a mâncat de șase zile.
Înălțimea Voastră!
Cred că va trebui să mă duc chiar eu.
Nu, Înălțimea Voastră. Nu vă puteți duce acolo.
Maiestatea Sa a poruncit ca nimeni să nu intre acolo.
Toți sunteți ucenici și, într-o zi, veți putea ajunge eunuci la Curte.
Este de datoria fiecărui eunuc să se sacrifice pentru a-i apăra
pe Maiestatea Sa și familia regală.
În acest scop, azi veți învăța să îndurați durerea fizică.
Doare!
- Domnule, este momentul. - Bine.
- Următorii! MeokDoll și JangSoi! - Da, domnule!
Veniți și îngropați-vă capul în nisip.
Următorii!
- Următorii, Dduk Su și Dae-soo. - Da?
- Spânzură-i de picioare! - Da.
- Veniți aici! - Nu vreau! Nu! Nu!
Taci!
- Băiatul ăsta... - Să-i pun căluș?
- Dă-i drumul. - Am înțeles, domnule!
Nu, domnule! O să mor!
Nu-mi vine să cred! Avem o problemă gravă. Uitați-vă la el!
Cum e posibil ca un ucenic să nu fie castrat? Cum ai putut îngădui așa ceva?
Niciun ucenic nu poate intra în palat cu bărbăția întreagă.
Cred că au scăpat din vedere la Gam-young.
Am auzit că băiatul îți e rudă. E adevărat?
D... Da, domnule. Este nepotul meu.
Și n-ai verificat dacă băiatul e castrat sau nu?
Vă rog să mă iertați, domnule.
Auzisem că bărbăția băiatului fusese mușcată rău de un câine și m-am gândit...
Gata cu scuzele! Ori îl alungi de la Palat, ori îl castrezi imediat!
Ai înțeles?
Da. Vă rog să lăsați totul în seama mea. O să rezolv eu totul.
Dacă mi-ar face asta mie, durerea ar fi de nesuportat.
Chiar așa de mult? O să curgă și mult sânge!
O să fie mult mai dureros decât atât.
Cine face atâta zgomot?
Nu...!
Liniște!
Ce să fac? Aș putea sângera până mor.
Bună!
Doamne!
Tu... tu cine ești?
Ia asta.
Doamna însoțitoare mi-a spus să-ți dau asta.
Tu... tu ai văzut?
Ai văzut?
- Tu...! Spune-mi înainte să pleci! - Îți dau un sfat!
Dacă te doare acolo, fierbe fasole roșie și bea supa!
- O să te simți mai bine. - Ce... Ce spui?
Park Dae-soo! Unde vrei să te duci?
Cum te-ai gândit să vii la Palat cu bărbăția întreagă?
Ești nebun?
Unchiule... Nu vreau să fiu eunuc. Vreau să ma duc acasă.
Ascultă, prăpăditule! E prea târziu să mai pleci! Auzi ce spun?
De ce mă lovești? Nu vreau să devin eunuc! Îmi e prea frică!
Să taci! Gândește-te să renunți la oușoare!
O să am eu grijă de asta.
Vino cu mine!
Cine e acolo?
- Mi-e frică! - Totul o să fie bine. Vino cu mine.
Mai e puțin... Ai grijă.
Song-yeon, e prea întuneric aici. Ar putea să apară fantomele.
Mai rezistă puțin.
Dacă ne întoarcem fără gustări de la Soujbang,
Gab Yi sora cea mare, o să ne pedepsească.
Nu-mi pasă! Eu nu merg mai departe.
Atunci, stai aici. O să mă duc singură.
Aici, singură?
Ea mi-a spus că Palatul Yeon-kyung e alături de Pavilionul Seung-hwa...
Și bucătăria e chiar în spatele palatului.
- Așteaptă o clipă... - Cine ești tu?
Taci și vino după mine! Dacă stăm aici, ne prind cei din gardă.
Ce naiba făceai acolo? Din cauza ta era să fiu prins!
Semeni cu o ucenică? Cine ești?
De ce umblai prin pavilion la ora asta târzie?
Voiam...
Ți-am spus să taci! Ce naiba faci?
Tu... tu cine ești?
Ce cauți aici?
M-ați speriat de moarte. Cine sunteți voi?
Tu... tu ești băiatul de azi după-amiază...
Tu ești fata care m-ai văzut...!
Cine e acolo? Răspunde!
- Era cât pe ce să ne prindă! - Cât pe ce...!
Puști obraznici!
- În genunchi! - Poftim?
Ce mai așteptați? Îngenunchiați imediat!
Grăbiți-vă!
Așa? Atunci e vina superiorului tău.
Dar și tu ești vinovat că ai încălcat ora venirii acasă!
Ai grijă să nu se mai întâmple, ai înțeles?
Și tu? Mai marii tăi ți-au poruncit
să faci vreo prostioară?
Eu... eu...? Mă bucuram de o plimbare seara.
Să te plimbi seara? Nu cunoști regulile?
Cine ți-a spus că poți face ce vrei tu în Palat?
Dar tu? Cine ești tu să-mi vorbești așa?
Asta spun și eu! Ești doar un ucenic eunuc, la fel ca mine.
Cine ești tu să ne faci observație?
Păi, eu...
Ar trebui să îngenunchezi la fel ca noi și să ne spui ce căutai aici,
la ora asta din noapte.
Nu vă datorez nici un răspuns.
Poftim?
Cum asta? Pe noi ne-ai pus să îngenunchem și să-ți răspundem la întrebări!
Tipul ăsta pare foarte dubios. Nu l-am mai văzut printre eunuci.
- Cum te cheamă? - Spune, cum te cheamă!
Eu... Eu sunt... Numele meu este...
Mudeok! Sunt Mudeok. Nu m-ai văzut pe aici...
- ... fiindcă am fost trimis într-un post. - Îți bați joc de mine?
Un ucenic nu e numit nicăieri până nu își termină ucenicia.
Înseamnă că ești prost și nu știi nimic! Presupun că nu ești de mult timp la Palat.
Po... poftim?
Dacă ești ascultător și termini ucenicia primul din clasa ta,
ești trimis la un post pentru perioada de noviciat.
Mi-am terminat ucenicia acum o lună și am fost trimis la palatul Prințului
Chiar așa? Tu ai auzit de așa ceva?
Tu n-ai învățat nimic? Ești un idiot și de asta te-am certat așa de aspru.
Acum o să-mi văd de drum. Am treburi importante.
Voi întorceți-vă în liniște în camerele voastre!
Stai...!
Dacă cunoști locurile astea atât de bine, mă ajuți și pe mine?
Trebuie să găsesc bucătăria.
Păi, eu...
Arată-mi unde e Pavilionul Kyung-hoon.
Aș vrea să-ți arăt, dar nu pot. Înălțimea Sa, Prințul, mi-a dat o însărcinare urgentă.
Chia așa?
Bine... Ce zici de asta?
Spune-mi.
Ce mai aștepți? Anunță că am venit.
Vă rog să mă iertați...
dar Maiestatea Sa ne-a poruncit să alungăm toți vizitatorii.
Maiestate, sunt soția voastră. Regina Jung-soon
Maiestate, sunt soția voastră, Jung-soon.
Vă rog să mă iertați, Maiestate, dar...
Maiestate, au trecut deja șase zile.
Au trecut șase zile de când Prințul Moștenitor
a fost închis în cufărul cu orez, fără mâncare și apă.
Chiar vreți să piară așa?
Deși nu l-am născut eu, Prințul Moștenitor e fiul meu și eu sunt mama lui.
De ce Maiestatea Voastră mă obligă să fiu martoră la această tragedie cumplită?
Sunt convinsă că știi cât de bun fiu ți-a fost Prințul.
Pentru nimic în lume n-ar fi putut să aibă un gând trădător.
Te implor, Maiestate, du-te să-l vezi pe Prințul Moștenitor.
Te rog, du-te să vorbești cu el
și îndepărtează orice neînțelegere între tată și fiu.
Cum? Pavilionul Simin?
Ai înnebunit? Nici n-ar trebui să ne apropiem de locul ăsta!
De ce? De ce e interzis?
Acolo e ținut Prințul Sado!
Nici nu vreau să aud!
Nu trebuie să intri cu mine. E suficient să stai de pază.
Ce faci? Mergi cu el?
Ai înnebunit? Nu sunt nebun să mă duc acolo. O să cercetez Palatul pe din afară.
Dar... oricum, nu merg. O să-mi văd de drumul meu.
Bine, vin cu tine. O să te ajut.
Dar eu chiar trebuie să ajung la bucătărie.
- Ești sigură? - Da. Unde este Pavilionul Simin?
Pavilionul Simin...? Nu, să mergem mai întâi la bucătărie.
- Îți sunt îndatorat. O să te ajut. - Vrei?
Stai... stai!
- Vin și eu. - Adevărat?
O să te însoțesc numai... numai până la bucătărie. Nu merg la Pavilionul Simin.
Cred că băiatul vrea să dovedească faptul că e bărbat.
Cum? Băiatul? Vino încoace, șmecherule!
- Câți ani ai? - Să ne grăbim.
Am 11 ani! Ești mai mare ca mine?
Lasă-te jos!
De ce eu? Lasă-te tu jos!
- Fă cum ți-am spus! Haide! - Nu. Lasă-te tu jos!
Termină! Lasă-mă pe mine.
Bine, o fac eu...
Ciudat... Cum de nu sunt paznici?
Asta nu e bine?
După ce intru în Pavilion, trebuie să plecați imediat.
Nu e bine să fiți găsiți aici. O să aveți necazuri mari dacă vă găsesc paznicii.
- Nu trebuie să pleci? - Ba da. Tocmai voiam să plec.
- Mulțumesc pentru ajutor. - Cu plăcere.
Măcar atât poate să facă un bărbat pentru o doamnă. Apropo, cum te cheamă?
Mă cheamă Song-yeon! Sung Song-yeon.
Pe mine mă cheamă Park Dae-soo.
- Trebuie să plecăm. - Înțeleg...
Dacă vrei să fugi de la Palat, ocolește Poarta Geumbo.
Ce... ce spui? Cine spune că vreau să fug?
Fugă? Cine?
De unde naiba a știut că vreau să fug?
Cum e posibil?
Așa ceva, pur și simplu nu se poate întâmpla, Înălțimea Ta!
Cum au putut să facă așa ceva?!
Tată!
Cine este?
Cine este acolo?
Tată!
Prințul Moștenitor Sado, fiul Regelui Young Jo, tatăl lui Jeong Jo
Tu ești San?
Chiar tu ești...
fiul meu?
Da, eu sunt, tată. Sunt fiul tău, San!
San...
Tată!
San!
Tată, uită-te la mâna ta...
Tată, ai slăbit așa de mult. Ce ți-au făcut?
San...!
Te simți bine? Ești sănătos?
Da... Da, tată..
Bine. Mă bucur foarte mult să aud asta.
Acum trebuie să pleci. Nu trebuie să fii aici.
Tată... ți-am adus ceva de mâncare.
- Ți-am adus... - Nu, fiule. Nu trebuie să faci asta.
Nu, tată. Trebuie să mănânci!
N-am putut aduce mai mult fiindcă sunt ochi peste tot.
Dar acum, te rog să mănânci și să-ți recapeți forțele.
O să-ți mai aduc mâine mâncare.
- Am spus să pleci imediat! - Tată!
Nu vreau să te pierd, așa că pleacă și să nu mai vii aici!
Grăbește-te!
Tată!
Dacă vrei să fugi de la Palat, ocolește Poarta Geumbo.
Ticălos mic! Părea mai tânăr decât mine. Cine e el să-mi poruncească?
Cred că ei sunt în drum spre Pavilionul Simin.
Ce naiba... Asta nu e treaba mea.
Nu pot să cred că fac așa ceva.
Nu plec. Nu plec fără tine, tată.
Trebuie să pleci și să trăiești.
Tată!
Ascultă-mă bine, San.
În cufărul meu cu obiecte de artă e o pictură.
Du-te la Maiestatea Sa și arată-i.
Apoi...
Apoi o să accepte să mă vadă.
Și...
promite-mi un lucru.
Oricâte greutăți ai înfrunta, să devii un rege bun.
Chiar dacă... chiar dacă...
... mi se va întâmpla ceva rău...
nu trebuie să ai gânduri de răzbunare pentru mine.
Nu te lăsa distrus de mânie și de ură.
Ai înțeles ce ți-am spus, San?
L-ai înțeles pe tatăl tău?
Da, tată.
Tată...
Acum, pleacă fără întârziere.
Grăbește-te!
Tată!
Am spus să pleci! Grăbește-te!
- Du-te! - Tată!
Tată! Tată!
Tată!
Mudeok! Mudeok!
Mudeok! Suntem în mare primejdie!
E grav, să știi! Vin oameni aici.
Stai!
Unde sunt paznicii?
Puneți-mă jos!
Ce văd acolo? Ce e?
Ce spuneți, Maiestatea Voastră?
Acolo! După ei!
Trebuie să fie pe aici! Căutați peste tot!
Tu du-te pe aici! Tu, pe acolo!
Cine e acolo?
Prindeți-i!
Mudeok! Song-yeon!
Veniți repede aici!
Ce-i cu tine? De ce mai ești aici?
Acum nu mai contează. Trebuie să ieșim repede de aici.
În partea cealaltă e plin de paznici.
- Ce s-a întâmplat? - Încă mai căutăm suspecții.
Asta mă ucide... Simt că leșin.
Voi doi, de ce v-ați întors?
Am văzut paznici îndreptându-se încoace. N-am putut să las să fii prins.
Mă întorceam spre casă, dar l-am văzut pe Dae-soo și am văzut paznicii.
A trebuit să mă întorc ca să te avertizez.
Cred că ești nebun. Acum ce fac cu ouțele mele?
Vă mulțumesc.
Vă sunt profund îndatorat.
N-o să uit...
Nu e nevoie să ne mulțumești. Și tu ne-ai ajutat pe noi.
Orice-ar fi fost, acum s-a terminat.
Dar, de dimineață, paznicii vor răscoli peste tot să ne găsească.
Poate. Dacă află și ceilalți o să avem necazuri mari.
Trebuie să păstrăm secretul, cu orice preț.
Firește. Nu suntem toți trei prieteni?
- Prieteni?! - Da, prieteni!
Bine. Să jurăm că vom păstra secretul până la sfârșit.
Jurământul a fost pecetluit și ne leagă pe toți trei.
Să ne ajutăm unul pe altul, ca totul să rămână ascuns.
Sunteți de acord?
Eu sunt de acord.
Și eu sunt de acord.
- Am întârziat. Să ne grăbim. - Da, stăpâne!
Știți ce-i asta? Prăjitură din orez!
Găluștele umplute cu pastă de orez sunt preferatele trădătorului
închis acum în Pavilionul Simin.
Oricine ar fi vinovat, nu pot decât să-l laud pentru loialitatea lui.
Dar, în același timp, vinovatul m-a făcut să par ridicol.
E o întâmplare nefericită, Maiestate.
Dacă vreți să vă spălați obrazul,
prindeți-i pe vinovați.
Sunt o șleahtă de răzvrătiți care au trecut de partea trădătorului.
Prindeți-i și pedepsiți-i pentru înaltă trădare.
Înălțimea Voastră!
Tată!
Încă mai am îndoieli în privința asta.
Putea să fie un plan diabolic pentru a-l înfuria și mai rău pe Maiestatea Sa.
Sunt convins că cineva l-a condus special
pe Maiestatea Sa, aseară, la pavilion.
Cine ar putea fi? Lady Hyegyeong Soția Prințului Moștenitor
Practic, ar putea fi oricine din facțiunea Noron.
Toți vor să-l îndepărteze pe soțul tău de la Curte.
- O să cer o audiență la Maiestatea Sa. - Înălțimea Ta!
Tată, soțul meu e acolo de șapte zile!
Trebuie să te gândești la Prințul San!
Știi ce temperament are Maiestatea Sa?
Dacă protestezi, o să-l înfurii și mai rău... și Prințul va suferi consecințele.
Mă dezamăgiți... Mă părăsiți cu toții.
Soțul meu e Prințul Moștenitor al acestei țări.
Și totuși, trebuie să îndure pe nedrept o agonie cumplită
și nimeni de la Curte nu se ridică în apărarea lui.
- Înălțimea Voastră... - Ce s-a întâmplat?
Apartamentele Prințului Moștenitor au fost încuiate
din cauza incidentului de aseară.
Înălțimea Voastră...
Ascultă cu atenție, San...
În cufărul meu cu obiecte de artă e o pictură.
Du-te și arat-o Maiestății Sale.
Cum să ajung la cufăr dacă
nici n-am voie să intru în odaia lui?
La sfârșitul anului trecut, 30 de distribuitori guvernamentali,
40 de mici negustori și 12 angrosiști
s-au înregistrat la Oficiul de Comerț
Vânzătorii de carne sunt concentrați
în districtul central, Haryang și podul Kwanghe...
În districtul central, de la Haryang și podul Kwanghe
Ieși.
Ce-ați spus?
Am spus să ieși! Nu ești în stare să iei parte la discuția asta.
Vă rog să mă iertați Maiestatea Voastră, dar...!
La sfârșitul anului trecut, 32 de distribuitori guvernamentali,
34 de mici negustori și 16 angrosiști
s-au înregistrat la Oficiul de Comerț. Și vânzătorii de carne sunt concentrați
în districtul central de la Haryang și podurile Supyo.
Dar și în Seung-rae și Hyang-gyo.
Ești așa de prost că nu poți ține minte lucruri simple și cifre?
- Ieși! - Da, Maiestatea Voastră... eu... voi pleca.
Vă rog să mă iertați, Maiestatea Voastră!
Cum e cu disputele dintre negustorii de obiecte de metal?
Cred că au fost dispute în martie, anul trecut,
între breasla muncitorilor în metal
și... furnizori, dar...
Prostule!
Disputa dintre negustorii de blănuri și de mătase au fost rezolvate
prin declararea magazinelor ca fiind ilegale.
Breasla fierarilor și furnizorii au încheiat conflictele
împărțind profitul cu un procent de 6 în loc de 4.
Am mai interzis negustorilor de vase din lac și de cuțite
să nu mai achiziționeze materialele direct.
Prin urmare, i-am împăcat pe pielari, pictori și pe meșteșugarii de cuțite.
Vă rog să mă iertați, Maiestatea Voastră!
Ce s-a întâmplat după aceea?
Sunt convins că totul a decurs bine...
Ieși și tu, idiot bun de nimic!
Au fost și alte dispute legate de breasla pielarilor
și monopolul produselor din păr de cal
provenind de la distribuitorii din districtul central.
Problemele n-au fost rezolvate și părțile implicate
au rămas ostile una față de alta.
Ce rost are să mă duc în vizită în Sunmak,
atunci când mintea ta e în stare așa de proastă?
- Ți-am spus să ieși! - Da, plec acum.
Ce urmează?
Vă rog să mă iertați, dar aș vrea...
să-i sugerez Maiestății Voastre
să amânați vizita de azi din Sunmak.
Curtea se confruntă cu o problemă foarte gravă
și sunt îngrijorat și pentru sănătatea Maiestății Voastre
Domnule Hong, ar fi un gest iresponsabil.
Vrei să spui că ar trebui să nu mai guvernăm regatul
din cauza celor ce se întâmplă în pavilion?
Mă iertați, Maiestate.
Maiestate, Prințul San cere audiență.
Să intre.
Ia loc.
Ce te aduce aici?
Am venit să-ți cer îngăduința...
să vizitez apartamentele tatălui meu.
De ce vrei să te duci acolo?
Asta nu pot să-ți spun, Maiestate.
Impertinent băiat!
- Maiestate... - Destul.
Nu contează dacă nu-mi spui motivul... răspunsul meu este nu.
- Maiestate! - Dacă ai terminat, poți să pleci.
Trebuie să plec în vizită la Sunmak.
E adevărat?
Chiar vrei să pleci azi din Palat?
Tatăl meu e în cufărul de orez de 7 zile... Azi ar putea fi ultima lui zi...
Maiestatea Voastră chiar vrea să-l lase pe tatăl meu să moară?
Tata a spus că n-o urăște pe Maiestatea Voastră
și mi-a spus să nu te urăsc nici eu.
De ce te porți cu atâta cruzime față de tatăl meu?
Maiestate, te rog, nu-l lăsa pe tata să moară!
Bunicule... Te rog, cruță-i viața!
- Pleacă. - Bunicule!
Am spus să pleci!
Înghiți când trebuie să vorbești și vorbești când trebuie să înghiți,
la fel ca nedemnul tău tată. Crezi că ai dreptate?
- Șambelanul o să te asculte. - Am înțeles, Maiestate.
Fă pregătiri pentru ca Prințul San și mama lui să părăsească imediat Palatul
Bunicule!
Pentru moment, tu și mama ta veți locui în afara Palatului.
Bunicule!
- Pe aici! - Da, domnule!
Fata a fost văzută în apropierea turnului Seung-hwa.
Pantofii ei ar trebui să fie plini de noroi de acolo.
- Pune fetele să-și scoată pantofii. - Da, domnule.
- Verificați-le pantofii! - Da, domnule.
Scoate-ți pantofii! Haide!
Ai cui sunt pantofii ăștia?
Unchiule... te rog, lasă-mă să plec...
Fac asta pentru tine. Durerea o să treacă repede, Dae-soo.
Dacă ai s-o înduri, o să duci o viață bună, ca eunuc la Palat.
Nu! Nu!
Nu mișca!
Dae-soo... Iartă-l pe unchiul tău.
E în regulă. Totul se va termina repede.
- Băiatul ăsta e Park Dae-soo? - Da.
- Dezleagă-l și ia-l imediat de aici! - Da, domnule.
- Duceți-l afară! - Da, domnule!
Căpitane, ce naiba se întâmplă?
Sunt salvat, ca și testiculele mele.
Dumitale trebuie să-ți mulțumesc pentru asta. Mulțumesc foarte mult!
- Pantofii ăștia sunt ai tăi? - Da, domnule. Sunt ai mei.
Ați fost bun că mi-ați adus pantofii.
- Arestați-l! - Da, domnule!
Ce? De ce?
Ce facem? Probabil că au venit să ne pedepsească. Mi-e așa de frică...
- Nu, nu! Dați-mi drumul! - Să mergem!
Dae-soo...
Care dintre fete a fost la Pavilionul Simin?
Uită-te!
Ea e fata?
Dar asta?
Asta?
Ea?
Asta e fata?
- Arestați fata! - Nu, domnule! Nu! Nu știu cine e fata!
Eu n-am fost cu nimeni aseară. Vă spun adevărul.
Băiatul trebuie bătut ca să vorbească.
Eu nu știu nimic! Nu știu cine e fata.
N-a fost nimeni cu mine. Nu știu nimic.
Duceți-l în camera de interogatoriu
și bateți-l cu parul până vorbește.
- Luați-l! - Am înțeles, domnule!
Nu, domnule! Vă rog, nu mă omorâți! Lăsați-mă să trăiesc!
Înălțimea Voastră... trebuie să vă pregătiți să părăsiți Palatul.
Înălțimea Voastră...
Nu, salvați-mă! Ajutor! Ajutor!
Dae-soo!
- Înălțimea Voastră! - Dae-soo! Dae-soo!
Dae-soo!
Nu, nu! Nu știu cine e fata. Eu n-am fost cu nimeni aseară.
Vă spun adevărul.
Dae-soo...
- Vino cu noi. - Ce? De ce?
Tu ai fost aseară la Pavilionul Simin, nu-i așa?
Noi te-am trimis la bucătărie pentru mâncare și tu ai venit foarte târziu.
Spune ceva! Tu ești fata pe care o caută gărzile?
- N... nu! - Spune adevărul!
- Vom avea probleme din cauza ta! - Nu! N-am fost eu!
- N-avem altă soluție. Luați-o! - Nu, nu faceți asta! Nu!
Luați-o!
Eliberați-o imediat!
Înălțimea Voastră!
Ce se întâmplă? Am spus s-o eliberați imediat!
Da, Înălțimea Voastră!
Mudeok!
Mudeok... Mudeok?
Traducere: MrsKorea și TVR1
Corectură și adaptare: Carina